Grand i10 ding mee met sterk kompetisieHyundai is al ŉ geruime tyd ŉ sterk speler wanneer dit kom by billike buksies. Hyundai het al derduisende Atos-karretjies verkoop en toe kom hul fantastiese opvolger in die vorm van die Hyundai Grand i10. Dit was ŉ puik produk wat goed geprys was, mooi gestileer was en bitter gemaklik gery het. Hyundai het ons effens verwar toe die Atos-naam terugkom, maar dit is nou hul intreebuksie en dan kom die nuwe Grand i10. Hy’t effens grootgeword. Die Grand i10 word steeds deur twee enjins aangedryf – Hyundai se 1.0-driesilinder en 1.2-viersilinder- atmosferiese enjins. Daar is ŉ 5-spoed-handrat of 4-spoed-outo beskikbaar… so die reeks dek die grootste deel van die intree-segment. Die 1.2 wat ons getoets het, trek voorwaar goed met 61 kW en 114 Nm. Dít gepaard met ŉ ligte koppelaar en gladde ratwisselaksie verseker dat die Grand i10 ŉ lekker buksie is om die verkeer mee aan te durf. Ek is egter nie oortuig dat hy mooier is as sy voorganger nie en die pogings om die Grand i10 nog grênder te maak, sit vir my die pot effens mis. Die paneelbord se ontwerp is ŉ bietjie vreemd en die kunsleer op die sitplekke word ongelooflik warm. As die tjor ŉ rukkie in die son gestaan het, voel dit jou boude gaan afsmelt as jy inklim. Ek voel dat ŉ goeie gehalte bekleedsel beslis beter sou werk as die kunsleer. Op die pad toer die Grand i10 heel lekker. Die ritgehalte is soepel genoeg om gemaklik te wees, en styf genoeg om billike padhouvermoë te bied. Aan die veiligheidskant bied die Hyundai twee lugsakke en ABS met remkragverspreiding. Dit is wel Hyundai se uitstekende waarborg wat verdere gemoedsrus bied. Dit is maklik om die Grand i10 op te som. Dit is moontlik ŉ oulike opsie, maar die kompetisie in dié segment is rateltaai. Teen die 1.2 Fluid se prys kan jy groter buksies soos Ford se Figo en VW se Polo Vivo bekom, en dit is ŉ groot probleem vir die Grand i10. Die reeks lyk só: Die reeks word gedek deur Hyundai se 5 jaar/150 000 km-voertuigwaarborg en 7 jaar/200 000 km-dryfstelselwaarborg en 1 jaar/15 000 km-diensplan. Die kompetisie lyk só: 3 jaar/100 000 km-diensplan 4 jaar/60 000 km-diensplan 2 jaar/30 000 km-diensplan Geen diensplan 2 jaar/30 000 km-diensplan Geen diensplan Tussen dié mededingers, indien spasie nie van kardinale belang is nie, is die Fiat 500 puik waarde. Die Ford Figo 1.5 se enjin is die beste, en boonop teen ŉ puik prys. Die Picanto X-Line is ŉ mooier buksie, wat lekkerder ry en teen dieselfde prys. Maak ŉ kortlys en gaan toetsbestuur almal.